Nr. 1.674/16.01.2023

**REFERAT DE APROBARE**

**la Proiectul de hotărâre privind încetarea Contractului de finanțare**

**nr. 4852 din 06.11.2019** **aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Necesitatea încetării Contractului de finanțare nr. 4852 din 06.11.2019 aferent proiectului *Reabilitarea, modernizarea și echiparea Școlii Gimnaziale Speciale Huedin,* SMIS 121031, se impune având în vedere următoarele aspecte:  Consiliul Județean Cluj este beneficiarul proiectului *Reabilitarea, modernizarea și echiparea Școlii Gimnaziale Speciale Huedin,* implementat prin contractul de finanțare nr. 4852/2019. Obiectivul proiectului îl reprezintă creșterea gradului de participare la nivelul învățământului obligatoriu prin îmbunătățirea condițiilor de desfășurare a activităților educaționale în cadrul Școlii Gimnaziale Speciale Huedin*.*  Prin Hotărârea Consiliului Județean Cluj nr. 36 din 19 februarie 2018s-a aprobat proiectul ”*Reabilitarea, modernizarea și echiparea Școlii Gimnaziale Speciale Huedin*” și cheltuielile legate de proiect, valoarea eligibilă fiind 2.005.640,55 lei (TVA inclus).  Activitatea Școlii Gimnaziale Speciale Huedin se desfășoară în clădirile aflate pe strada Avram Iancu nr. 41, repartizate pe corpuri de clădire și funcțiuni după cum urmează: corp de clădire C2 (birouri, sală de sport); corp de clădire C3 (săli de clasă, magazii); corp de clădire C4 (săli de clasă). Materialele, tehnologiile și concepțiile arhitecturale ale corpurilor de clădire sunt din perioadele lor de edificare (1900, 1900 și 1971), clădirile acumulând, în timp, un grad avansat de uzură fizică și morală. Functionarea lor actuală se face în condiții de confort limitat și cu consumuri energetice însemnate.  În perioada imediat următoare semnării Contractului de finanțare nr. 4852/06.11.2019, respectiv pe parcursul anului 2020, au fost derulate 2 proceduri de atribuire a contractului de servicii de proiectare tehnică, ambele proceduri fiind anulate pentru lipsa ofertanților.  În acest context, s-a analizat necesitatea și oportunitatea comasării procedurilor de execuție lucrări si servicii de proiectare prevăzute în cadrul proiectului, precum și actualizarea devizului general, urmare a intrării in vigoare a *O.U.G. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene*, ce a produs modificări de tarif de manopera.  Procedura simplificată de achiziție a lucrărilor pentru realizarea obiectivului de investiții si a serviciilor de proiectare, verificare si asistenta tehnica a fost lansată în SEAP, în termenul prevăzut în planul de achiziții din cadrul proiectului, în data de 27.05.2020 (Anunț nr. SCN 1068852), fiind anulată pentru lipsa ofertanților (Decizia de anulare nr. 20944/22.06.2020).  Achiziția a fost reluată în data de 20.07.2020 prin publicarea în SEAP a anunțului de procedură simplificată nr. SCN 1071846 cu termen limită de depunere a ofertelor în data de 13.08.2020. Procedura a fost anulată pentru lipsa ofertanților (Decizia de anulare nr. 27829/14.08.2020).  Urmare a anulării celor 2 proceduri, s-a luat decizia separării procedurii de achiziție a lucrărilor si serviciilor de proiectare.  În data de 04.11.2020 s-a publicat in SEAP anuntul de atribuire a serviciilor de proiectare (SCN1078192); în urma evaluării ofertelor depuse, comisia de evaluare a declarat toate ofertele depuse ca fiind inacceptabile în conformitate cu art. 134, alin 5 din HG nr. 395/2016, procedura fiind anulată.  În data de 09.02.2021 a fost relansată în SEAP procedura simplificată de achiziție a serviciilor de proiectare, verificare și asistență tehnică din partea proiectantului - Anunț de participare SCN1081856. Procedura a fost finalizată prin întocmirea Raportului procedurii nr. 15325/26.04.2021.  În data de 16.07.2021 s-a semnat Contractul de servicii de proiectare, verificare și asistență tehnică din partea proiectantului nr. 25913/221 între Județul Cluj, achizitor și Asocierea ALLPLAN SRL și SC K&K STUDIO DE PROIECTARE SRL, prestator.  Valoarea totală a cheltuielilor necesare realizării lucrărilor de reabilitare, modernizare și echipare a Școlii Gimnaziale Speciale Huedin, rezultată în urma elaborării proiectului tehnic este de 16.572.200,37 lei (fără TVA). Creșterea exponențială a valorii lucrărilor faza PT comparativ cu valoarea lucrărilor faza D.A.L.I., și implicit creșterea valorii totale a proiectului se datorează modificărilor și optimizărilor propuse la faza PT precum și evoluției prețurilor din intervalul 2018 - 2022, fiind cu precădere urmarea efectelor generate de criza declanșată la sfârșitul anului 2021, revenirea economică post-SARS-COV-2, precum și criza provocată de contextul international actual, cu impact asupra creșterii semnificative a prețurilor la materiale, manoperă, utilaj și transport.  Astfel, valoarea totală a proiectului *Reabilitarea, modernizarea și echiparea Școlii Gimnaziale Speciale Huedin* este, urmare a elaborării devizului general și a listelor de cantități la faza PT, în cuantum de 19.690.576,43 lei (TVA inclus), cheltuielile neeligibile rezultate fiind în cuantum de 17.684.935,88 lei (TVA inclus).  Consiliul Județean Cluj și-a asumat valorile rezultate în proiectul tehnic prin Hotărârea Consiliului Județean Cluj nr. 99/26.05.2022 pentru modificarea Hotărârii Consiliului Județean Cluj nr. 36 din 19 februarie 2018 privind aprobarea proiectului ”Reabilitarea, modernizarea și echiparea Școlii Gimnaziale Speciale Huedin” și a cheltuielilor legate de proiect.  Ulterior, beneficiarul Consiliul Județean Cluj a solicitat modificarea prin act adițional a contractului de finanțare solicitând prelungirea duratei contractului și a perioadei de implementare a proiectului cu 13 luni de la data de 30.11.2022 până la data de 31.12.2023 și actualizarea planului de achiziții, a activităților previzionate, a bugetului proiectului și a graficului de rambursare urmare a elaborării proiectului tehnic și a majorării valorii totale a proiectului prin creșterea cheltuielilor neeligibile. Actul Adițional nr. 1 la Contractul de finanțare nr. 4852 din 06.11.2019 a intrat în vigoare în data de 27.07.2022.  În acest context, a fost demarată procedura simplificată de achiziție a lucrărilor pentru realizarea obiectivului de investiții prin lansarea în SEAP în data de 21.07.2022 (Anunț de participare simplificat nr. SCN1111237/21.07.2022).  Urmare a evaluării tehnice și financiare a ofertelor depuse, comisia de evaluare a propus în cadrul Raportului procedurii nr. 39753/04.10.2022 anularea procedurii de atribuire, fiind emisăDecizia de anulare nr. 39.759/04.10.2022.  Procedura de achiziție a lucrărilor de reabilitare și modernizare în cadrul proiectului *Reabilitarea, modernizarea și echiparea Școlii Gimnaziale Speciale Huedin* a fost **reluată în data de 18.10.2022** (Anunț SEAP nr. SCN1115717/18.10.2022). Urmare a finalizării etapelor de evaluare tehnică și financiară a ofertelor depuse, comisia de evaluare a solicitat, prin adresa nr. 52.851/29.12.2022, ofertantului clasat pe primul loc prezentarea documentelor suport/dovezi pentru demonstrarea informațiilor prezentate în DUAE, în scopul elaborării raportului procedurii și a **atribuirii contractului de execuție lucrări**.  Prin adresa nr. 55 /04.01.2023 Direcția Generală Buget-Finanțe, Resurse Umane a comunicat Direcției Dezvoltare și Investiții imposibilitatea identificării unor surse de finanțare pentru asigurarea cofinanțării din cheltuieli eligibile și cheltuieli neeligibile aferente proiectelor finanțate din fonduri externe nerambursabile aflate în derulare, respectiv faptul că nu au fost alocate sume în Proiectul Bugetului propriu al Județului Cluj pe anul 2023 pentru derularea proiectului *Reabilitarea, modernizarea și echiparea Școlii Gimnaziale Speciale Huedin.*  Ținând cont de:   * prevederile art. 211 din Legea nr. 98/2016 conform cărora procedura de atribuire se finalizează doar prin încheierea contractului de achiziție publică sau **anularea procedurii**, cazurile de anulare fiind expres și limitativ prevăzute la art. 212 și art. 213 din același act normativ * coroborate cu prevederile art. 212, alin. (1) din Legea nr. 98/2016, conform cărora: *c) dacă încălcări ale prevederilor legale afectează procedura de atribuire sau dacă este imposibilă încheierea contractului;*   **Comisia de evaluare va propune, în cadrul raportului procedurii, după ce va lua act de aprobarea Proiectului Bugetului propriu al Județului Cluj pe anul 2023, de către plenul Consiliului Județean Cluj, anularea procedurii** simplificate în conformitate cu prevederile art. 212 alin. (1) lit. c) din Legea nr. 98/2016 – fiind *imposibilă încheierea contractului.*  Astfel, având în vedere următoarele considerente:   * insuficiența fondurilor beneficiarului, respectiv nealocarea în bugetul propriu al Județului Cluj pe anul 2023 a sumelor necesare derulării proiectului *Reabilitarea, modernizarea și echiparea Școlii Gimnaziale Speciale Huedin,* cheltuielile neeligibile rezultate urmare a elaborării devizului general și a listelor de cantități la faza proiect tehnic fiind în cuantum de 17.684.935,88 lei; * data de finalizare a proiectului, conform Actului Adițional nr. 1/27.07.2022, este 31 decembrie 2023, iar în condițiile în care nu sunt demarate lucrările de reabilitare și modernizare în prima parte a anului 2023, este imposibilă finalizarea proiectului, fără a afecta, major, termenii contractului de finanțare; * prevederile Contractului de finanțare nr. 4852 din 06.11.2019, art. 14 Încetarea Contractului de finanțare, alin. (3) *Prezentul Contract poate înceta prin acordul părților cu recuperarea proporțională a finanțării acordate, dacă este cazul*; * cheltuielile totale eligibile în valoare de 2.005.640,55 lei nefiind efectuate, respectiv rambursate, nu este cazul recuperării finanțării acordate.   Este necesară inițierea demersurilor în vederea încetării Contractului de finanțare nr. 4852 din 06.11.2019 aferent proiectului *Reabilitarea, modernizarea și echiparea Școlii Gimnaziale Speciale Huedin,* SMIS 121031. |
| * 1. **Cerinţe care reclamă oportunitatea actului administrativ:** |
| Adresa nr. 55 / 4.01.2023 prin care Direcția Generală Buget-Finanțe, Resurse Umane comunică Direcției Dezvoltare și Investiții imposibilitatea identificării unor surse de finanțare pentru asigurarea cofinanțării din cheltuieli eligibile și cheltuieli neeligibile aferente proiectelor finanțate din fonduri externe nerambursabile aflate în derulare, respectiv faptul că nu au fost alocate sume în Proiectul Bugetului propriu al Județului Cluj pe anul 2023 pentru derularea proiectului *”Reabilitarea, modernizarea și echiparea Școlii Gimnaziale Speciale Huedin”.*  Prevederile Contractului de finanțare nr. 4852/06.11.2019:   * Condiții generale - art. 14, alin. (3) *Prezentul Contract poate înceta prin acordul părților cu recuperarea proporțională a finanțării acordate, dacă este cazul* * Anexa 1 - Condiții specifice, art. 3 alin (1) *Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanțare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM şi OI pentru îndeplinirea obligaţiilor asumate prin Contractul de finanțare, pentru implementarea Proiectului şi pentru realizarea activităților, indicatorilor și obiectivelor acestuia, prevăzute în Anexa 2 (doi) - Cererea de finanţare. În acest sens, Beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia* |
| 1. **Schimbări preconizate:** |
| Încetarea Contractului de finanțare nr. 4852/06.11.2019 aferent proiectului *Reabilitarea, modernizarea și echiparea Școlii Gimnaziale Speciale Huedin,* SMIS 121031. |
| **Secțiunea a 2-a - Impactul socio-economic:** |
| Nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Pentru implementarea proiectului *Reabilitarea, modernizarea și echiparea Școlii Gimnaziale Speciale Huedin* s-a identificat ca și sursă de finanțare nerambursabilă PROGRAMUL OPERAȚIONAL REGIONAL 2014-2020. Desi finanțarea nerambursabilă a fost în procent de 98%, Ghidul Solicitantului a limitat valoarea eligibilă astfel: *la stabilirea valorii maxime eligibile a proiectului se va avea în vedere încadrarea în paritatea 7.700,00 euro per participant direct la procesul educaţional, respectiv elevi încadraţi în unitatea de infrastructură educaţională subiect al cererii de finanţare, calculată la cursul infoeuro din luna depunerii.* Astfel, valoarea maximă eligibilă în cadrul proiectului, în cuantum de 2.005.640,55 lei (TVA inclus), a reprezentat produsul dintre numărul de copii înscriși la Școala Gimnazială Specială Huedin în anul depunerii proiectului (2018), respectiv 56 elevi, și valoarea de 7.700 euro/elev.  Valorile aferente lucrărilor de reabilitare și modernizare clădirilor școlii au depășit, din momentul depunerii cererii de finanțare (2018) pragul impus de Ghid, motiv pentru care o mare parte din cheltuielile propuse au devenit neeligibile. Urmare a elaborării devizului general și a listelor de cantități la faza PT, valoarea totală a proiectului *Reabilitarea, modernizarea și echiparea Școlii Gimnaziale Speciale Huedin* este 19.690.576,43 lei (TVA inclus), cheltuielile neeligibile rezultate fiind în cuantum de 17.684.935,88 lei (TVA inclus).  În Proiectul Bugetului propriu al Județului Cluj pe anul 2023 nu au fost alocate sume pentru implementarea proiectului *Reabilitarea, modernizarea și echiparea Școlii Gimnaziale Speciale Huedin*, în vederea finalizării investiției. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Abrogarea Hotărârii Consiliului Județean Cluj nr. 36 din 19 februarie 2018 privind aprobarea Proiectului *Reabilitarea, modernizarea și echiparea Școlii Gimnaziale Speciale Huedin* și a cheltuielilor legate de Proiect, cu modificările ulterioare. |
| **Secțiunea a 6-a – Anexe la referatul de aprobare:** |
| Contractul de finanțare nr. 4852 din 06.11.2019. |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind încetarea Contractului de finanțare**

**nr.** **4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din …...... privind încetarea Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 1.674/2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 1.686/2023 și cu nr. 1.689/ 2023 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 123 – 140, ale art. 142 - 156 și ale art. 215-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (5) lit. j) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020
* art. I. din Ordinul ministrului delegat pentru fonduri europene nr. 1840/26.01.2018 pentru aprobarea Ghidului Solicitantului - Condiții specifice de accesare a fondurilor pentru apelul aferent POR, Axa prioritară 10 Îmbunătățirea infrastructurii educaționale, Prioritatea de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 10. 1 Creșterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului, Apel dedicat învățământului obligatoriu, cu modificările și completările ulterioare;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încetarea Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031.

**Art. 2.** Se mandatează Președintele Consiliului Județean Cluj, domnul Alin Tișe, să semneze în numele și pentru Județul Cluj, toate actele necesare încetării Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031.

**Art. 3.** La data comunicării prezentei hotărâri se abrogă *Hotărârea Consiliului Județean Cluj nr. 36 din 19 februarie 2018 privind aprobarea Proiectului ”Reabilitarea, modernizarea și echiparea Școlii Gimnaziale Speciale Huedin” și a cheltuielilor legate de proiect, modificată prin Hotărârea Consiliului Județean Cluj nr. 28 din 20 februarie 2020 privind aprobarea Proiectului ”Reabilitarea, modernizarea și echiparea Școlii Gimnaziale Speciale Huedin” și a cheltuielilor legate de proiect,* cu modificările ulterioare.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 5.** Prezenta hotărâre se comunică Direcţiei Dezvoltare şi Investiţii; Direcţiei Generale Buget-Finanțe, Resurse Umane; Școlii Gimnaziale Speciale Huedin, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 1.686/16.01.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind încetarea Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031 | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Legislația specifică incidentă proiectului de hotărâre este reprezentată de:   * art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare; * Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare; * Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020; * art. I. din Ordinul ministrului delegat pentru fonduri europene nr. 1840/26./01.2018 pentru aprobarea Ghidului Solicitantului - Condiții specifice de accesare a fondurilor pentru apelul aferent POR, Axa prioritară 10 Îmbunătățirea infrastructurii educaționale, Prioritatea de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 10. 1 Creșterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului, Apel dedicat învățământului obligatoriu, cu modificările și completările ulterioare; | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Consiliul Județean Cluj este beneficiarul proiectului *Reabilitarea, modernizarea și echiparea Școlii Gimnaziale Speciale Huedin,* implementat prin contractul de finanțare nr. 4852/2019. Obiectivul proiectului îl reprezintăcreșterea gradului de participare la nivelul învățământului obligatoriu prin îmbunătățirea condițiilor de desfășurare a activităților educaționale în cadrul Școlii Gimnaziale Speciale Huedin*.*  Prin Hotărârea Consiliului Județean Cluj nr. 36 / 19.02.2018s-au aprobat proiectul *Reabilitarea, modernizarea și echiparea Școlii Gimnaziale Speciale Huedin* și cheltuielile legate de proiect, valoarea eligibilă fiind 2.005.640,55 lei (TVA inclus).  Valoarea eligibilă a fost determinată conform prevederilor Ghidul Solicitantului – Condiții specifice de accesare a fondurilor în cadrul apelurilor de proiecte nr. POR/10/2017/10/10.1b/7regiuni, *la stabilirea valorii maxime eligibile a proiectului se va avea în vedere încadrarea în paritatea 7.700,00 euro per participant direct la procesul educaţional, respectiv elevi încadraţi în unitatea de infrastructură educaţională subiect al cererii de finanţare, calculată la cursul infoeuro din luna depunerii.* Astfel, valoarea maximă eligibilă în cadrul proiectului, în cuantum de 2.005.640,55 lei (TVA inclus), reprezintă produsul dintre numărul de copii înscriși la Școala Gimnazială Specială Huedin în anul depunerii proiectului (2018), respectiv 56 elevi, și valoarea de 7.700 euro/elev.  Activitatea Școlii Gimnaziale Speciale Huedin se desfășoară în clădirile aflate pe strada Avram Iancu nr. 41, repartizate pe corpuri de clădire și funcțiuni după cum urmează: corp de clădire C2 (birouri, sală de sport); corp de clădire C3 (săli de clasă, magazii); corp de clădire C4 (săli de clasă). Materialele, tehnologiile și concepțiile arhitecturale ale corpurilor de clădire sunt din **perioadele lor de edificare (1900, 1900 și 1971)**, clădirile acumulând, în timp, un grad avansat de uzură fizică și morală. Funcționarea lor actuală se face în condiții de confort limitat și cu consumuri energetice însemnate. Prin documentația tehnico-economică elaborată în prima parte a anului 2018 au fost propuse lucrări de termoizolare a pereților exteriori, de refacere a fațadelor, cu aducerea ansamblului la imaginea originală, amenajări de ordin funcțional la sistemul de compartimentare, reparații, reabilitări și înlocuiri la finisaje, tâmplărie și instalații, refacerea instalațiilor electrice existente și realizarea de trasee noi (iluminat, prize, instalații semnalizare, curenți slabi, etc.), instalarea unor centrale termice cu pompă de căldură în fiecare corp de clădire, realizarea de rampe pentru persoane cu dizabilități, amenajări de noi grupuri sanitare, amenajarea în subsolul corpului C2 a unei biblioteci, cu spații de lectură mobilate corespunzător.  În perioada imediat următoare semnării Contractului de finanțare nr. 4852/06.11.2019, respectiv pe parcursul anului 2020, au fost derulate **2 proceduri de atribuire a contractului de servicii de proiectare tehnică**, ambele proceduri fiind anulate pentru lipsa ofertanților.  În acest context, s-a analizat necesitatea și oportunitatea comasării procedurilor de execuție lucrări si servicii de proiectare prevăzute în cadrul proiectului, cu scopul de a câștiga timp în implementarea proiectului prin derularea unei singure proceduri în loc de două procedui, consecutive, precum și actualizarea devizului general, urmare a intrării in vigoare a *O.U.G. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene*, ce a produs modificări de tarif de manoperă.  Astfel, prin Notificările nr. 1 și 2 la Contractul de finanțare nr. 4852/2019 s-a aprobat comasarea celor două proceduri prevăzute în cadrul proiectului, precum și majorarea valorii totale a proiectului prin creșterea valorii cheltuielilor neeligibile, ajungându-se la o valoare totală a proiectului în cuantum de 8.641.474,72 lei (TVA inclus). Aceste valori au fost asumate de CJ Cluj prin HCJ nr. 28/2020.  **Al treilea demers**, Procedura simplificată de achiziție a lucrărilor pentru realizarea obiectivului de investiții și a serviciilor de proiectare, verificare și asistență tehnică a fost lansată în SEAP în data de 27.05.2020 (Anunț nr. SCN 1068852), fiind **anulată pentru lipsa ofertanților** (Decizia de anulare nr. 20944/22.06.2020).  Achiziția a fost reluată, ca și **al patrulea demers**, în data de 20.07.2020 prin publicarea în SEAP a anunțului de procedură simplificată nr. SCN 1071846 cu termen limită de depunere a ofertelor în data de 13.08.2020. Procedura a fost **anulată pentru lipsa ofertanților** (Decizia de anulare nr. 27829/14.08.2020).  Urmare a anulării celor 2 proceduri, s-a luat decizia separării procedurii de achiziție a serviciilor de proiectare de cea de lucrări.  **Al cincilea demers** a fost în data de 04.11.2020 când s-a publicat in SEAP anuntul de atribuire a serviciilor de proiectare (SCN1078192); în urma evaluării ofertelor depuse, comisia de evaluare a declarat toate **ofertele depuse ca fiind inacceptabile** în conformitate cu art. 134, alin 5 din HG nr. 395/2016, **procedura fiind anulată**.  **Al șaselea demers** a fot în data de 09.02.2021 când a fost relansată în SEAP procedura simplificată de achiziție a serviciilor de proiectare, verificare și asistență tehnică din partea proiectantului - Anunț de participare SCN1081856. Procedura a fost finalizată prin întocmirea Raportului procedurii nr. 15325/26.04.2021. Urmare a comunicării rezultatului procedurii, unul din operatorii economici, participant în cadrul procedurii de atribuire, a formulat contestația înregistrată la Consiliul Național de Soluționare a Contestațiilor cu nr. 22673/04.05.2021, solicitând în principal anularea parțială a proceselor verbale de evaluare și a actelor subsecvente, precum și reevaluarea ofertei câștigătoare și emiterea unui nou raport al procedurii. Urmare a reevaluarii ofertelor în conformitate cu DECIZIA CNSC nr. 1136/c8/1074, Autoritatea Contractantă a elaborat un nou raport al procedurii, respectiv Raportul nr. 24166/05.07.2021, publicat în SEAP in data de 05.07.2021.  În data de **16.07.2021 s-a semnat Contractul de servicii de proiectare**, verificare și asistență tehnică din partea proiectantului nr. 25913/221 între Județul Cluj, achizitor și Asocierea ALLPLAN SRL și SC K&K STUDIO DE PROIECTARE SRL, prestator. Ordinul de prestare a serviciilor de proiectare a fost transmis în data de 17.08.2021, termenul de elaborare a *Fazei 1* *Documentație pentru autorizarea executării lucrărilor de construcții (D.T.A.C.+D.T.A.D.+D.T.O.E.), inclusiv actualizarea expertizelor tehnice* fiind de maxim 60 de zile de la data ordinului.  Proiectantul a transmis documentația aferentă *Fazei 1 Documentație pentru autorizarea executării lucrărilor de construcții (D.T.A.C.+D.T.A.D.+D.T.O.E.), inclusiv actualizarea expertizelor tehnice,* comisia de recepție recepționând serviciile de proiectare cu aplicarea penalităților de întârziere pentru nerespectarea clauzelor contractuale privind graficul de prestare a serviciilor (Proces – verbal de recepție nr. 41.626/18.11.2021). Serviciile aferente **Fazei 2 - Proiectul tehnic (P.th. + DDE) + Caietele de sarcini (C.S.).** au fost **recepționate de beneficiar în luna mai 2022**. În baza documentațiilor tehnice elaborate, Primăria Orașului Huedin a emis Autorizația de Construire nr. 6/13.05.2022 prin care se autorizează executarea lucrărilor de construire pentru modificarea proiectului autorizat cu A.C. nr. 20/17.12.2021 pentru obiectivul *Reabilitarea, modernizarea și echiparea Școlii Gimnaziale Speciale Huedin*.  Valoarea totală a cheltuielilor necesare realizării lucrărilor de reabilitare, modernizare și echipare a Școlii Gimnaziale Speciale Huedin, rezultată în urma elaborării proiectului tehnic este de 16.572.200,37 lei (fără TVA). Creșterea exponențială a valorii lucrărilor faza PT comparativ cu valoarea lucrărilor faza D.A.L.I., și implicit creșterea valorii totale a proiectului a fost consecința următoarelor:   * Documentatia de Avizare a Lucrarilor de lnterventii (D.A.L.I.) şi documentatia economică aferentă au fost elaborate de SC SFERA CON SRL în primul semestru al anului 2018. Documentația economică din cadrul DALI a fost actualizată conform HG 114/2018, în anul 2020. În ambele situaţii de elaborare respectiv actualizare a documentatiei economice, valorile economice au fost stabilite in baza unor estimari, fără a fi elaborate Liste cu cantitati pe categorii de lucrări. * Proiectul tehnic a fost elaborat în primul trimestru al anului 2022 de Asocierea ALLPLAN SRL și SC K&K STUDIO DE PROIECTARE SRL. Valorile din faza PT se bazează pe cantități concrete şi masurabile de materiale extrase din părţile desenate ale proiectului. În cadrul proiectului tehnic au fost dezvoltate, detaliate si optimizate toate solutiile tehnice din faza D.A.L.I. conform prevederilor H.G. 907/2016, art. 12, alin (1) *Proiectul tehnic de execuţie constituie documentaţia prin care proiectantul dezvoltă, detaliază şi, după caz, optimizează, prin propuneri tehnice, scenariul/opţiunea aprobat(ă) în cadrul studiului de fezabilitate /documentaţiei de avizare a lucrărilor de intervenţii.* * Modificările și optimizările propuse la faza PT, cu impact asupra valorii investiției, au fost determinate de recomandările expertizei tehnice actualizate, necesitatea respectării normativelor, regulamentelor, instrucțiunilor tehnice, ghidurilor și metodologiilor privind legalitatea executării lucrarilor de construcții și calitatea acestora în vigoare la data întocmirii docmentatiei precum și condiții impuse de avizele solicitate prin Certificatul de urbanism nr. 53/13.12.2019. Exemplificăm astfel de modificări:  1. intervenții structurale complexe propuse la Corpurile C2 și C3 prin Raportul de expertiză tehnicănr. 194/noiembrie 2021 și Addendumul la Raportul de expertiză tehnică elaborat în ianuarie 2022 2. optimizarea funcțională a spațiilor în scopul desfășurării în bune condiții a procesului educațional, ținând cont de specificul activităților desfășurate de copiii cu cerințe educaționale speciale 3. modificarea soluției tehnice privind accesul la subsol în corpul C2, conform recomandării expertului tehnic 4. măsuri de asanare a subsolului și asigurarea iluminatului natural, strict necesare amenajării bibliotecii și sălilor de lectură în subsolul corpului C2 5. asigurarea numărului și dimensiunilor necesare a grupurilor sanitare pentru copii și cadre didactice, conform normativelor în vigoare 6. soluții adecvate, din prisma statutului de monument istoric, pentru termoizolațiile exterioare și finisajele interioare 7. sistematizarea verticală a terenului și amplasarea de scări și rampe exterioare cu respectarea normelor de siguranță în exploatare 8. condiția impusă prin Avizul nr. 13/Z/13.01.2022 emis de Direcția Județeană pentru Cultură Cluj de a se completa proiectul tehnic cu un plan de amenajare a incintei prin care să fie evidențiată *monumentalitatea* foișorului central   Creșterea substanțială a valorii investiției se datorează, de asemenea, evoluției prețurilor din intervalul 2018 - 2022 și este cu precădere urmarea efectelor generate de criza declanșată la sfârșitul anului 2021, revenirea economică post-SARS-COV-2, precum și criza provocată de contextul international actual, cu impact asupra creșterii semnificative a prețurilor la materiale, manoperă, utilaj și transport.  Astfel, valoarea totală a proiectului *Reabilitarea, modernizarea și echiparea Școlii Gimnaziale Speciale Huedin* a devenit, urmare a elaborării devizului general și a listelor de cantități la faza PT, în cuantum de 19.690.576,43 lei (TVA inclus), cheltuielile neeligibile rezultate fiind în cuantum de 17.684.935,88 lei (TVA inclus).  Consiliul Județean Cluj și-a asumat valorile rezultate în proiectul tehnic prin Hotărârea Consiliului Județean Cluj nr. 99/26.05.2022 pentru modificarea Hotărârii Consiliului Județean Cluj nr. 36 / 19.02.2018 privind aprobarea proiectului *Reabilitarea, modernizarea și echiparea Școlii Gimnaziale Speciale Huedin* și a cheltuielilor legate de proiect.  Ulterior, beneficiarul Consiliul Județean Cluj a solicitat modificarea, prin act adițional, a contractului de finanțare solicitând prelungirea duratei contractului și a perioadei de implementare a proiectului cu 13 luni de la data de 30.11.2022 până la data de 31.12.2023 și actualizarea planului de achiziții, a activităților previzionate, a bugetului proiectului și a graficului de rambursare urmare a elaborării proiectului tehnic și a majorării valorii totale a proiectului prin creșterea cheltuielilor neeligibile. Actul Adițional nr. 1 la Contractul de finanțare nr. 4852 din 06.11.2019 a intrat în vigoare în data de 27.07.2022.  În data de 31.05.2022, beneficiarul a transmis la OI ADR NV, pentru verificarea conformității cu cerințele legislației în vigoare proiectul tehnic aferent obiectivului de investiții *Reabilitarea, modernizarea și echiparea Școlii Gimnaziale Speciale Huedin*. Prin Adresa nr. 217232/05.07.2022 înregistrată cu nr. 27.417/06.07.2022, ADR NV a comunicat că proiectul tehnic este conform cu cerințele legislației în vigoare la data întocmirii acestuia.  În acest context, a fost demarată **procedura simplificată de achiziție a lucrărilor** pentru realizarea obiectivului de investiții prin lansarea în SEAP în data de 21.07.2022 (Anunț de participare simplificat nr. SCN1111237/21.07.2022).  Urmare a evaluării tehnice și financiare a ofertelor depuse, comisia de evaluare a propus în cadrul Raportului procedurii nr. 39753/04.10.2022 **anularea procedurii de atribuire**, în temeiul prevederilor art. 212, alin. (2) din Legea nr. 98/2016, conform cărora: *În sensul dispoziţiilor alin. (1) lit. c), prin încălcări ale prevederilor legale se înţelege situaţia în care, pe parcursul procedurii de atribuire, se constată erori sau omisiuni, iar autoritatea contractantă se află în imposibilitatea de a adopta măsuri corective fără ca aceasta să conducă la încălcarea principiilor prevăzute la art. 2 alin. (2).,* fiind emisăDecizia de anulare nr. 39.759/04.10.2022.  Multiplele proceduri de achiziție anulate din lipsa ofertanților/ofertelor conforme, întârzierile în prestarea serviciilor de proiectare precum și complexitatea elaborării proiectului tehnic au determinat decalări în desfășurarea activităților proiectului, acesta fiind încadrat, de către autoritatea finanțatoare, la proiectele cu risc de nefinalizare a activităților în perioada de programare 2014 – 2020, respectiv până la data limită de eligibilitate a cheltuielilor - 31 decembrie 2023. Beneficiarul a comunicat autorității finanțatoare faptul că valoarea cheltuielilor eligibile în cuantum de 2.005.640,55 lei reprezintă un procent de maxim 11% din valoarea totală a proiectului și sunt aferente operațiunilor de demolări și desfaceri la cele 3 corpuri, lucrări care se desfășoară în primele 3 luni de la emiterea ordinului de începere, astfel încât toate cheltuielile eligibile pot fi efectuate și solicitate la rambursare până în 31 decembrie 2023, data limită de eligibilitate a cheltuielilor. Similar cu măsurile adoptate de Autoritatea de Management în perioada de eligibilitate a POR 2007 - 2013, contractele cu risc de nefinalizare în perioada de eligibilitate a POR 2014 - 2020 vor putea face obiectul unor acte adiționale de prelungire a duratei, prin acordarea unui termen de finalizare în scopul îndeplinirii integrale a obiectivelor și indicatorilor și în vederea asigurării funcționalității din surse proprii ale beneficiarului, fără a exista riscul returnării integrale a finanțării, în condițiile în care un procent considerabil este implementat la data de 31.12.2023.    Astfel, **procedura de achiziție a lucrărilor** de reabilitare și modernizare în cadrul proiectului *Reabilitarea, modernizarea și echiparea Școlii Gimnaziale Speciale Huedin* a fost **reluată în data de 18.10.2022** (Anunț SEAP nr. SCN1115717/18.10.2022). Urmare a finalizării etapelor de evaluare tehnică și financiară a ofertelor depuse, comisia de evaluare a solicitat, prin adresa nr. 52.851/29.12.2022, ofertantului clasat pe primul loc prezentarea documentelor suport / dovezi pentru demonstrarea informațiilor prezentate în DUAE, în scopul elaborării raportului procedurii și a **atribuirii contractului de execuție lucrări**.  Prin adresa nr. 55 / 04.01.2023 Direcția Generală Buget-Finanțe, Resurse Umane a comunicat Direcției Dezvoltare și Investiții imposibilitatea identificării unor surse de finanțare pentru asigurarea cofinanțării din cheltuieli eligibile și cheltuieli neeligibile aferente proiectelor finanțate din fonduri externe nerambursabile aflate în derulare, în vederea finalizării investiției, respectiv faptul că nu au fost alocate sume în Proiectul Bugetului propriu al Județului Cluj pe anul 2023 pentru derularea proiectului *Reabilitarea, modernizarea și echiparea Școlii Gimnaziale Speciale Huedin.*  Ținând cont de:   * prevederile art. 211 din Legea nr. 98/2016 conform cărora procedura de atribuire se finalizează doar prin încheierea contractului de achiziție publică sau **anularea procedurii**, cazurile de anulare fiind expres și limitativ prevăzute la art. 212 și art. 213 din același act normativ * coroborate cu prevederile art. 212, alin. (1) din Legea nr. 98/2016, conform cărora: *c) dacă încălcări ale prevederilor legale afectează procedura de atribuire sau dacă este imposibilă încheierea contractului;*   **Comisia de evaluare va propune, în cadrul raportului procedurii, după ce va lua act de aprobarea Proiectului Bugetului propriu al Județului Cluj pe anul 2023, de către plenul Consiliului Județean Cluj, anularea procedurii** simplificate în conformitate cu prevederile art. 212 alin. (1) lit. c) din Legea nr. 98/2016 – fiind *imposibilă încheierea contractului.*  Publicarea, în SEAP, a Raportului procedurii și a Deciziei de anulare subsecvente implică următoarele riscuri financiare:   * contestarea, la Consiliul National de Solutionare a Contestațiilor (C.N.S.C.) și/sau în instanță, a Raportului procedurii si a deciziei de anulare de către ofertanții participanți cu solicitarea prejudiciilor suferite prin anularea procedurii reprezentând: * cheltuielile antrenate de personalul alocat în vederea întocmirii ofertelor tehnice și financiare și a răspunsurilor la solicitările de clarificări, de indisponibilizarea resurselor umane, financiare si de timp care puteau fi alocate altor proceduri de atribuire * cheltuieli de judecată * solicitarea plații de daune interese de către ofertantul clasat pe primul loc pentru prejudiciul suferit prin pierderea contractului de execuție lucrări * anularea deciziei de anulare și a actelor subsecvente acesteia de către Consiliul National de Solutionare a Contestațiilor cu obligarea Autorității Contractante la continuarea procedurii de atribuire cu evaluarea ofertelor și, implicit, atribuirea contractului de execuție lucrări, chiar și în lipsa fondurilor disponibile.   În concluzie, având în vedere următoarele considerente:   * insuficiența fondurilor beneficiarului, respectiv nealocarea în bugetul propriu al Județului Cluj pe anul 2023 a sumelor necesare derulării proiectului *”Reabilitarea, modernizarea și echiparea Școlii Gimnaziale Speciale Huedin”,* cheltuielile neeligibile rezultate urmare a elaborării devizului general și a listelor de cantități la faza proiect tehnic fiind în cuantum de 17.684.935,88 lei; * data de finalizare a proiectului, conform Actului Adițional nr. 1/27.07.2022, este 31 decembrie 2023, iar în condițiile în care nu sunt demarate lucrările de reabilitare și modernizare în prima parte a anului 2023, este imposibilă finalizarea proiectului, fără a afecta, major, termenii contractului de finanțare; * prevederile Contractului de finanțare nr. 4852 din 06.11.2019, art. 14 Încetarea Contractului de finanțare, alin. (3) *Prezentul Contract poate înceta prin acordul părților cu recuperarea proporțională a finanțării acordate, dacă este cazul*; * cheltuielile totale eligibile în valoare de 2.005.640,55 lei nefiind efectuate, respectiv rambursate, nu este cazul recuperării finanțării acordate.   Este necesară inițierea demersurilor în vederea încetării Contractului de finanțare nr. 4852 / 06.11.2019 aferent proiectului *Reabilitarea, modernizarea și echiparea Școlii Gimnaziale Speciale Huedin,* SMIS 121031. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  În Proiectul Bugetului propriu al Județului Cluj pe anul 2023 nu au fost alocate sume pentru implementarea proiectului *Reabilitarea, modernizarea și echiparea Școlii Gimnaziale Speciale Huedin.*  Publicarea, în SEAP, a Raportului procedurii și a Deciziei de anulare subsecvente implică următoarele riscuri financiare:   * contestarea, la Consiliul National de Solutionare a Contestațiilor (C.N.S.C.) și/sau în instanță, a Raportului procedurii si a deciziei de anulare de către ofertanții participanți cu solicitarea prejudiciilor suferite prin anularea procedurii reprezentând: * cheltuielile antrenate de personalul alocat în vederea întocmirii ofertelor tehnice și financiare și a răspunsurilor la solicitările de clarificări, de indisponibilizarea resurselor umane, financiare si de timp care puteau fi alocate altor proceduri de atribuire precum * cheltuieli de judecată * solicitarea plații de daune interese de către ofertantul clasat pe primul loc pentru prejudiciul suferit prin pierderea contractului de execuție lucrări * anularea deciziei de anulare și a actelor subsecvente acesteia de către Consiliul National de Solutionare a Contestațiilor cu obligarea Autorității Contractante la continuarea procedurii de atribuire cu evaluarea ofertelor și, implicit, atribuirea contractului de execuție lucrări, chiar și în lipsa fondurilor disponibile.   ***Impactul social -*** nu e cazul.  ***Impactul asupra mediului –*** nu e cazul  ***Impactul asupra sarcinilor administrative –*** ulterior aprobării proiectului de hotarare se vor iniția demersurile în vederea încetării Contractului de finanțare nr. 4852 / 06.11.2019 aferent proiectului *Reabilitarea, modernizarea și echiparea Școlii Gimnaziale Speciale Huedin,* SMIS 121031. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 16.01.2023 |  |
| Verificat: Șef serviciu | Diana COMAN | 16.01.2023 |  |
| Elaborat: Consilier | Mihaela TRIPON | 16.01.2023 |  |

Nr. 1.689/16.01.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind încetarea Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031 | | |
| **Compartiment de resort:** | DIRECȚIA GENERALĂ BUGET-FINANȚE, RESURSE UMANE | | |
| **Secțiunea 1 – Documentare și analiză:** | | | |
| Legislația specifică incidentă proiectului de hotărâre este reprezentată de:   * art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare; * Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare; * Hotărârea Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020 * art. Ordinul ministrului delegat pentru fonduri europene nr. 1840/26./01.2018 pentru aprobarea Ghidului Solicitantului - Condiții specifice de accesare a fondurilor pentru apelul aferent POR, Axa prioritară 10 Îmbunătățirea infrastructurii educaționale, Prioritatea de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, Obiectiv Specific 10. 1 Creșterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului, Apel dedicat învățământului obligatoriu cu modificările și completările ulterioare; | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Consiliul Județean Cluj este beneficiarul proiectului ”Reabilitarea, modernizarea și echiparea Școlii Gimnaziale Speciale Huedin”, implementat prin contractul de finanțare nr. 4852/2019.  Prin Hotărârea Consiliului Județean Cluj nr. 36 din 19 februarie 2018 s-a aprobat proiectul ”Reabilitarea, modernizarea și echiparea Școlii Gimnaziale Speciale Huedin” și cheltuielile legate de proiect, cu o valoare totală de 6.776.469,57 lei (TVA inclus), valoarea eligibilă fiind 2.005.640,55 lei (TVA inclus). Valoarea eligibilă a fost stabilită în conformitate cu prevederile Ghidului Solicitantului și reprezintă produsul dintre numărul de copii înscriși la Școala Gimnazială Specială Huedin în anul depunerii proiectului (2018), respectiv 56 elevi, si valoarea de 7.700 euro/elev.  Devizul general a fost actualizat în anul 2020, respectiv în anul 2022 cu consecința majorării valorii totale a proiectului prin creșterea valorii cheltuielilor neeligibile, ajungându-se la o valoare totală a proiectului în anul 2022 de 19.690.576,43 lei (TVA inclus), din care cheltuieli eligibile în sumă de 2.005.640,55 lei (TVA inclus) și cheltuielile neeligibile rezultate în sumă de 17.684.935,88 lei (TVA inclus).  În contextul economic actual, nu există posibilitatea asigurării de la bugetul local al Județului Cluj în anul 2023 a cofinanțării aferente proiectului (92% din valoarea totală, din care 2% din cheltuielile eligibile și 90% cheltuieli neeligibile). Mai mult decât atât, există riscul nefinalizării proiectului până la data de 31.12.2023, cu încadrarea în prevederile contractului de finanțare. Astfel a fost necesară o prioritizare a obiectivelor de investiții, ținând cont de prevederile art. 45 - *Condiţii pentru includerea investiţiilor în proiectul bugetului*, alin. (2) din Legea nr. 273/2006 privind finanțele publice locale, cu modificările și completările ulterioare:  (*2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.*  Menționăm faptul că, referitor la secțiunea de dezvoltare a bugetului local, pentru anul 2023 prioritatea o reprezintă finalizarea proiectelor finanțate din fonduri europene nerambursabile, sens în care alocarea sumelor s-a făcut cu prioritate pentru asigurarea cofinanțării aferente acestor proiecte (2% din cheltuielile eligibile și cheltuielile neeligibile), asigurându-se astfel cofinanțări în sumă totală de 166.790,67 mii lei.  Cheltuielile totale eligibile în valoare de 2.005.640,55 lei nefiind efectuate, respectiv rambursate, nu este cazul recuperării finanțării acordate.  Prin Hotărârea Consiliului Judeţean Cluj nr. 249/2022 privind aprobarea contractării unei finanţări rambursabile interne prin emisiune de obligațiuni ale Județului Cluj s-a aprobat contractarea sumei de 150.000 mii lei pentru realizarea obiectivelor de investiții de interes județean cofinanțate din fonduri europene nerambursabile finanțate prin emisiunea de obligațiuni, din care pentru proiectul ”Reabilitarea, modernizarea și echiparea Școlii Gimnaziale Speciale Huedin” a fost alocată suma de 10.000 mii lei. Astfel, având în vedere încetarea contractului de finanțare, suma de 10.000 mii lei va fi alocată unor proiecte finanțate din fonduri nerambursabile aflate în curs. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent) / lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung)***  În Proiectul Bugetului propriu al Județului Cluj pe anul 2023 nu au fost alocate sume pentru implementarea proiectului *”Reabilitarea, modernizarea și echiparea Școlii Gimnaziale Speciale Huedin”.*  Posibile cheltuieli pot fi generate de contestarea la Consiliul National de Solutionare a Contestațiilor (C.N.S.C.) și/sau în instanță a Raportului procedurii si a deciziei de anulare de către ofertanții participanți cu solicitarea prejudiciilor suferite prin anularea procedurii.  ***Impactul social -*** nu e cazul  ***Impactul asupra mediului –*** nu e cazul  ***Impactul asupra sarcinilor administrative –*** ulterior aprobării proiectului de hotarare se vor efectua toate demersurile în vederea încetării Contractului de finanțare nr. 4852 din 06.11.2019 aferent proiectului *”Reabilitarea, modernizarea și echiparea Școlii Gimnaziale Speciale Huedin”,* SMIS 121031. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Cristina ȘCHIOP | 19.01.2023 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 19.01.2023 | **Mariana RAȚIU** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 19.01.2023 | **Cristina ŞCHIOP** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina ILINCA |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |